stanford-oval/wikipedia huggingface dataset:
VK (sosiaalinen verkosto)

| VK |
| --- | --- |

Verkkosivusto:  https://vk.com/
Kielet:  70 kieltä
Omistaja:  Doraview Limited
Avattu:  10. lokakuuta 2006
Nykyinen tila:  Aktiivinen
VK (aiemmin VKontakte, ven. ВКонтакте, suom. "Yhteydessä") on sosiaalinen verkkosivusto. Sivusto on suosittu etenkin Itä-Euroopan maissa, ja on suosituin sosiaalinen sivusto Venäjällä ja Valko-Venäjällä. Ukrainassa se oli suosituin vuoteen 2017 asti. Vuonna 2006 Pavel Durovin ja hänen kahden ystävänsä perustama sivusto on kerännyt vuoden 2013 huhtikuuhun mennessä yli 200 miljoonaa käyttäjää. Sivusto on käännetty yli 60 eri kielelle mukaan lukien suomeksi. Internetsivujen käyntitilastoja ylläpitävän alexa.comin mukaan Vkontakte on eniten avattujen sivujen listassa sijalla 36.selvennä Kotipaikka on Pietari.
Sivuston ulkoasu

Vkontaktea voidaan pitää Facebookin kopiona, mutta myös hyvänä kilpailijana.kenen mukaan? Vkontakte muistuttaa paljon kilpailijaansa, mutta siinä on myös eroja ja lukuisia ominaisuuksia joita Facebookissa ei ole.selvennä
Sivuston ominaisuuksia

Sivusto näyttää prosenteissa kuinka paljon olet kertonut itsestäsi.
Voi ilmoittaa useampia asuinpaikkoja, työpaikkoja, kouluja.
Henkilökohtaisia tietoja voi ilmoittaa aktiviteetit, harrastukset, musiikin,  elokuvat, tv -ohjelmat, kirjat, pelit, sitaatit ja lisätietoa itsestään.
Voi ilmoittaa ase- tai siviilipalveluksen suorittamispaikkansa.
Voi liittää valokuvia, äänitteitä ja videoita
Voi liittyä ryhmiin, sopia tapaamisia, lähettää pikaviestejä ja normaaleja viestejä, kirjoittaa muistiinpanoja.
Kohuja

VK:n toimitusjohtaja Durov joutui eroamaan huhtikuussa 2014. Durov oli jättänyt erohakemuksensa, kun Venäjän federaation turvallisuuspalvelu FSB oli ryhtynyt painostamaan häntä ja yhtiön muita työntekijöitä luopumaan yhtiön ulkomaalaisten (ei-venäläisten) asiakkaiden henkilötietojen luottamuksellisuudesta. Toimitusjohtaja oli aiemmin kieltäytynyt, yhtiön tekemien kansainvälisten sopimusten, käyttäjäehtojen ja asiakasmaidensa lainsäädännön mukaisesti, antamasta Ukrainan puolesta VK:ssa kampanjoineiden käyttäjien henkilötietoja. Samoin hän oli kieltäytynyt sulkemasta venäläisen oppositioedustajan korruption vastaista sivustoa palvelussa.
FSB oli vaatinut muiden maiden käyttäjien henkilötietoja Krimin niemimaan Venäjään liittämisen ja Venäjän laajempien informaatiosotatoimien aikana keväällä 2014.
Vuonna 2014 VK vallattiin Venäjän valtionjohdon läheisille tahoille ja Durovit vetäytyivät VK:sta. Durovit ovat sittemmin julkaisseet turvallisempana mobiilina viestintäkanavana markkinoimansa Telegramin.
Toukokuussa 2017 Ukraina ilmoitti estävänsä pääsyn VK:hon ja muutamalle muulle venäläiselle verkkosivustolle. VK:lla on Ukrainassa 16 miljoonaa käyttäjää päivittäin ja se on maan toiseksi suosituin sivusto.
Aiheesta muualla

vk.com
Veli-Juhani Savio

Veli-Juhani Savio (28. tammikuuta 1929 Kokkola – 3. toukokuuta 2007 Espoo) oli suomalainen ekonomi. Veli-Juhani Savio valmistui ekonomiksi 1951 Helsingin Kauppakorkeakoulusta. Hän oli Oy International Business Machines Ab:n palveluksessa vuosina 1952–1984 pääasiassa tietokoneiden myyntitehtävissä ja projektijohtajana. Savio oli mukana tekemässä ohjelmia Suomen ensimmäiselle tietokoneelle lokakuussa 1958 käyttöönotetulle Postipankin IBM 650:lle joka sai nimen Ensi. Savio oli mukana myös 1960-luvun alussa käyttöönotetun valtakunnallisen henkilötunnuksen suunnittelusta vastanneessa toimikunnassa.
Savio kuuluu nykyisen ATK-alan uranuurtajiin. Hän vastasi konevalmistajan puolesta maan ensimmäisen liikekäyttöön tarkoitetun suurtietokonejärjestelmän laitteistojen ja ohjelmistojen toimituksesta ja käyttöönotosta.
Veli-Juhani Savio oli Intian kunniapääkonsuli Juho Savion veljen Joel Savion poika.
Veli-Heikki Eronen

Veli-Heikki Eronen (21. joulukuuta 1918 Kuopio – 22. syyskuuta 2000 Helsinki) oli suomalainen juristi, hallintoneuvos ja diplomi-insinööri. Hän oli vesiylituomari 1962–1968 ja Korkeimman hallinto-oikeuden jäsen vuosina 1968–1988. Hän oli loppuvuodesta 1957 vuoden verran Seutusuunnittelun liiton asiamies.
Eronen valmistui diplomi-insinööriksi 1945 ja suoritti yleisen oikeustutkinnon 1950 ja sai varatuomarin arvon. Eronen vihittiin vuonna 1990 Helsingin yliopiston kunniatohtoriksi.
Vicq

Vicq voi tarkoittaa seuraavia:
Vicq, kunta Allierin departementissa
Vicq, kunta Haute-Marnen departementissa
Vicq, kunta Nordin departementissa
Vicq, kunta Yvelinesin departementissa
Vicq-d'Auribat, kunta Landesin departementissa
Vicq-Exemplet, kunta Indren departementissa
Vicq-sur-Breuilh, kunta Haute-Viennen departementissa
Vicq-sur-Gartempe, kunta Viennen departementissa
Vicq-sur-Nahon, kunta Indren departementissa
Pressignac-Vicq, kunta Dordognen departementissa
Félix Vicq d'Azyr (1748-1794), ranskalainen lääkäri ja anatomian tutkija, Ranskan akatemian jäsen
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vicq”, voi hakea sivunnimihaulla, laajalla sivunnimihaulla tai tekstihaulla.
Vernon C. Bain Correctional Center

Vernon C. Bain Correctional Center Hunt's Pointin laiturissa
Vernon C. Bain Correctional Center on proomulle rakennettu kelluva vankila. Se sijaitsee Yhdysvalloissa New Yorkissa Bronxin kaupunginosassa olevalla Hunt's Pointissa. Laitoksesta käytetään usein nimeä The Boat. Laitoksen nykyinen kapasiteetti on 870 vankia. Vangit asuvat viidessä kerroksessa olevissa asuntolassa, joita on kuusitoista sekä sadassa sellissä. Vankila rakennettiin proomulle New Orleansissa.  Se avattiin vuonna 1992 tasaamaan Rikers Islandin vankilan ylikuormitusta, ja se tehtiin väliaikaiseksi ratkaisuksi.
Vernon C. Bain Correctional Center East Riveriltä katsottuna
Aiheesta muualla

Kuvia tai muita tiedostoja aiheesta Vernon C. Bain Correctional Center Wikimedia Commonsissa
Vie minut pois (kappale)

| ”Vie minut pois / Laulut kun kuolevat” Paula Koivuniemi |
| --- | --- | --- |

Singlen tiedot
 Albumilta: Vie minut pois
 A-puoli: ”Vie minut pois”
 Julkaistu: 1980
 Tyylilaji: iskelmä
 Kesto: 03.01
 Levy-yhtiö: Polydor
muut singlet
|   | ”Vie minut pois / Laulut kun kuolevat”  |   |
Vie minut pois on suomalaisen iskelmätaiteilija Paula Koivuniemen single vuodelta 1980. Sen sävelsi Matti Siitonen, sanoitti Chrisse Johansson ja sovitti Markku Johansson. Singlen b-puolena on Veikko Samulin säveltämä ja Juha Vainion sanoittama "Laulut kun kuolevat". Singlen molemmat puolet julkaistiin Koivuniemen viidennellä studioalbumilla Vie minut pois (1980).
"Vie minut pois" jäi saman albumin avausraidan "Tummat silmät, ruskea tukka" varjoon, ja sitä ei ole valittu kovinkaan monelle Koivuniemen kokoelma-albumille. "Tummat silmät, ruskea tukka" sitä vastoin kohosi vuonna 1980 Suomen suurimpien menestyskappaleiden joukkoon.
"Vie minut pois" etenee perusiskelmän tavoin introsta säkeistöön ja kertosäkeistöön, jonka jälkeen on pitkähkö välisoitto. Toisen säkeistön jälkeen lauletaan kertosäkeistöä ja kappale päättyy loppusoittoon. Sanat kertovat laulun päähenkilön toiveesta päästä jonnekin pois, hän haluaa elämäänsä "pelkkää rakkautta".
Aiheesta muualla

Chordify: Paula Koivuniemi - Vie minut pois
Velhous verissä

| Velhous Verissä> Sourcery |
| --- | --- |

Alkuperäisteos
Kirjailija:  Terry Pratchett
Kuvittaja:  Thomas Schluck GmbH
Kansitaiteilija:  Ron Kirby
Genre:  fantasia
Julkaistu:  1988
Suomennos
Suomentaja:  Mika Kivimäki
Kustantaja:  Karisto
Julkaistu:  2002
Sivumäärä:  308
ISBN:  951-23-4265-0

Edeltävä:  Mort
Seuraava:  Noitasiskokset
Löydä lisää kirjojaKirjallisuuden teemasivulta
Velhous Verissä (engl. Sourcery) on kolmas romaani Terry Pratchettin Kiekkomaailma-sarjassa. Se on jatkoa Rincewind-velhon seikkailuista. Edelliset olivat Magian väri ja Valon tanssi.
Valerie Adams

| Mitalit | Mitalit | Mitalit |  |
| --- | --- | --- | --- |
|  Valerie Vili Berliinin MM-kilpailuissa 2009. |  Valerie Vili Berliinin MM-kilpailuissa 2009. |  Valerie Vili Berliinin MM-kilpailuissa 2009. |  |
Maa:   Uusi-Seelanti
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | kuulantyöntö |  |
|  Kultaa | Lontoo 2012 | kuulantyöntö |  |
|  Hopeaa | Rio de Janeiro 2016 | kuulantyöntö |  |
|  Pronssia | Tokio 2020 | kuulantyöntö |  |
| MM-kilpailut  | MM-kilpailut  | MM-kilpailut  |  |
|  Kultaa | Osaka 2007 | kuulantyöntö |  |
|  Kultaa | Berliini 2009 | kuulantyöntö |  |
|  Kultaa | Daegu 2011 | kuulantyöntö |  |
|  Kultaa | Moskova 2013 | kuulantyöntö |  |
|  Hopeaa | Helsinki 2005 | kuulantyöntö |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Valencia 2008 | kuulantyöntö |  |
|  Kultaa | Istanbul 2012 | kuulantyöntö |  |
|  Kultaa | Sopot 2014 | kuulantyöntö |  |
|  Kultaa | Doha 2010 | kuulantyöntö |  |
|  Pronssia | Portland 2016 | kuulantyöntö |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Melbourne 2006 | kuulantyöntö |  |
|  Kultaa | Delhi 2010 | kuulantyöntö |  |
|  Kultaa | Glasgow 2014 | kuulantyöntö |  |
|  Hopeaa | Manchester 2002 | kuulantyöntö |  |
|  Hopeaa | Gold Coast 2018 | kuulantyöntö |  |
Valerie Adams (ent. Vili, s. 6. lokakuuta 1984 Rotorua) on uransa lopettanut uusiseelantilainen yleisurheilija, jonka päälaji on kuulantyöntö. Hän on kaksinkertainen olympiavoittaja ja nelinkertainen maailmanmestari sekä ulko- että sisäradoilta.
Henkilökohtaiset ennätykset

Kuulantyöntö: 21,24 (2011)
Kiekonheitto: 58,12 (2004)
Moukarinheitto: 58,32 (2002)
Yksityiselämä

Adams avioitui uusikaledonialaisen kiekonheittäjän Bertrand Vilin kanssa 2004 ja käytti sukunimeä Vili, kunnes otti avioeron jälkeen 2010 takaisin oman nimensä Adams.
Adamsin veli Steven Adams on ammattilaiskoripalloilija ja sisko Lisa Adams on kuulantyönnön paralympiavoittaja.
Utroja

| Utroja ven>  Утроя, latv. Rītupe |
| --- | --- |

Maanosa:  Eurooppa
Maat:  Venäjä, Latvia
Alue:  Pihkovan alue
Piiri:  Pytalovo, Ostrov
Kunnat:  Kārsavan kunta, Rēzeknen kunta
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Utrojan valuma-alue
Pinta-ala:  3 000 km²
Yhtyy:  Velikaja (87 km suistosta)
Joen uoman kohteita
Alkulähde:  Meirānu, Bēzgale
 :  56.625278°N, 27.523889°E
Laskupaikka:  Velikaja, Larino
 :  57.374167°N, 28.188889°E
Sivu-uomat:  Lža, Lada ja Strauja
Taajamat:  Kārsava ja Pytalovo
Mittaustietoja
Lähdekorkeus:  138,3 m mpy. 
Laskukorkeus:  46,5 m mpy. 
Korkeusero:  92 m
Pituus:  176 km  
Kaltevuus:  0,52 m/km
Muuta
Muualla:  Wikimedia Commons
Utroja (ven. Утроя, Ритупе, Ritupe , latv. Rītupe, Reitupe, Udraja, Ūdraja, latg. Iudrupe, Iudroja ) on Itä-Latviassa ja Luoteis-Venäjällä Pihkovan alueella virtaava joki, joka on Velikajan sivujoki. Joen vanhin nimi on Ūdrāja ja sen muoto Ūdrupe voidaan kääntää Suomeksi ”Saukkojoki”. Venäläinen nimi voidaan kääntää sanaksi ”aamu” eli joki olisi silloin ”Aamujoki”.
Joen kulku

Utroja on 176 kilometriä pitkä joki, joka alkaa Latviassa ja yhtyy pääuomaansa Velikajaan Venäjällä. Joen nimi on Latviassa Rītupe ja Venäjällä Utroja. Joen alkulähteet sijaitsevat Latgallian ylängöllä. Se toimii noin 10 kilometrin matkalla maiden välisenä rajajokena. Joen toinen tai molemmat rannat kuuluvat Latvialle 56 kilometrin matkalla ja vastaavasti noin 130 kilometrin matkalla Venäjälle. Latviassa se virtaa Rēzeknen- ja Kārsavan kunnan läpi ja Venäjällä se siirtyy Pihkovan alueella ensin Pytalovon piirin ja alempana Ostrovin piirin alueelle.
Joki alkaa Bēzgalen kylässä lähteistä riippuen Micānusta  tai Meirānustasta . Utroija juoksee ensin Rītupen nimisenä ojana, joka etenee aluksi kohti koillista. Siellä siihen yhtyy etelästä tuleva Strauja. Sitten Kārsavan kohdalla se tekee S-kirjaimen muotoiset mutkat ja toimii 10 kilometrin matkalla valtioiden välisenä rajana. Rajalta Utroja erkanee pohjoiseen kulkevaksi mutkittelevaksi joeksi, joka seuraa rajaa kulkien selvästi Venäjän puolella. Joki saapuu Pytalovoon, jonka läpi se virtaa. Kaupungin alla siihen yhtyy etelästä tuleva Ladajoki ja noin 20 kilometrin jälkeen Dubkissa (Дубки) siihen yhtyy suurin sivujoki Lža. Utroja saapuu Velikajan jokilaaksoon, missä se yhtyy Velikajaan 10 kilometriä Ostrovista alajuoksulle päin lähelle Kuhvan laskukohtaa.
Valuma-alue ja sivujoet

Utrojan valuma-alueiden lähteet sijaitsevat Haanjan ylängön ja Latgallian ylängön välisellä vedenjakaja-alueella. Se sijaitsee Narvanjoen vesistöalueessa Velikajan valuma-alueella. Velikaja laskee Peipsijärveen, mistä Narvanjoki jatkaa pohjoiseen ja laskee lopuksi  Itämerellä Suomenlahteen. Utrojan valuma-alue sijaitsee Latviassa Rēzeknen-, Kārsavan- ja Ciblan kunnan alueella ja Venäjällä Pihkovan alueella pääosin Pytalovon piirissä ja Ostrovin piirissä. Valuma-alueen pinta-ala on 3 000 neliökilometriä, josta 1 443 neliökilometriä kuuluu Latvialle ja loput noin 1 560 neliökilometriä Venäjälle. Utrojan suurimmat sivujoet on esitelty alla taulukossa. Niistä vain Strauja pysyy koko ajan Latviassa.
| yhtyy Utrojaan  (km suusta) | nimi | nimi (ven>  ) | nimi (latv>  ') | pituus (km) | valuma-alue (km²) | lähde |
| --- | --- | --- | --- | --- | --- | --- |
| 36 | Lža | Лжа | Ludza | 156 | 1540 | 1,2 |
| 54 | Lada | Лада | Lada | 40 | 262 | 1,2 |
| 138 | Strauja | Страуя | Strauja | 22/24 | 121 | 1,2 |

Lähteet: 1 = , 2 =
Joen valuma-alueella on joitakin järviä. Järvistä Micānu tai Meirānu sijaitsevat lähdejärvinä joenuomassa
Hallintoalue

Vewnäjän valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (ven. Балтийский бассейновый округ) ja joen vesistörekisterin numero on 01030000212102000028662 . Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan alueeseen. Latvian vesistöhallinnosta ei myöskään ole tietoa.
Huomautuksia

1 2 3 4 5 6 7  Teksti on osittain käännös latviankielisestä artikkelista lv:Rītupe, jonka tiedot on vielä tarkistamatta muista lähteistä.
1 2 3 4 5 6 7  Teksti on osittain käännös venäjänkielisestä artikkelista ru:Утроя, jonka tiedot on vielä tarkistamatta muista lähteistä.
Käännös suomeksi
Vicoba

Vicoba (lyhenne sanoista Village Community Bank, suom. kylän yhteisöpankki, toisinaan myös ViCoBa tai Vikoba), on jäsentensä omistama, pankkitoimintaa ylläpitävä mikrolaina- ja talletusjärjestelmä. Lainoja myönnetään ainoastaan osakkaille. Malli on alun perin kehitetty Nigerissä 1990-luvun puolivälissä, josta se levisi 2000-luvun alussa Tansaniaan, ja nimettiin Vicobaksi. Malli on yleistynyt Tansanian maaseutukylissä valtion tuella.
Vicoban etuna on se, että se on lähellä asiakkaitaan. Maaseudun kylissä ei ole suurien pankkien toimipisteitä, ja niiden kulkuyhteydet ovat huonoja, joten tämä on suuri etu. Vicoban jäsenet päättävät itse luottojen koron, joka on yleensä lähellä tavanomaista korkotasoa. Pankki voi myös myöntää korotonta lainaa hädänalaiselle jäsenelleen, esimerkiksi lääkkeitä varten.
Vicoban jäsenet voivat ostaa pankin osuuksia ja lainata rahaa mikäli heidän hakemuksensa hyväksytään. Vicobat antavat myös koulutusta taloudenhoitoa ja yritystoimintaa koskevissa asioissa. Pääoma kootaan osakkailta, ja yksi osuus voi olla esimerkiksi 500 Tansanian šillinkiä.
Tansaniassa Vicobat rinnastetaan lainsäädännössä osuuskuntiin, ja niiden toimintaa säätelee maan osuuskuntalaki. Osa Tansanian Vicobista onkin virallisia, rekisteröityjä osuuskuntia, ja maan pyrkimyksenä on ollut edistää Vicobien rekisteröitymistä.
Vihulan kartano

Vihulan kartanoaluetta patolampineen.
Vihulan kartano (vir. Vihula mõis) sijaitsee Haljalan kunnassa Viron Länsi-Virumaalla.
Kartano kuului von Schubert -suvulle vuosina 1810–1919. Nykyinen päärakennus vuonna 1892 entisen tulipalossa tuhoutuneen tilalle Sivurakennuksista valtaosa on 1830-luvulta. Kartanoalue on laaja, ja osa rakennuksista on kunnostettu ja edelleen käytössä. Alueen läpi virtaavaan Mustoja-jokeen on tehty lampi saarineen ja siltoineen. Kartanoalueella on myös kauppa.
Aiheesta muualla

Kuvia tai muita tiedostoja aiheesta Vihulan kartano Wikimedia Commonsissa
Verna Kaunisto

Verna Kaunisto soittaa Charles Roux'n linnassa Sausset Les Pins'issä vuonna 2018
Verna Kaunisto ( s. 1973 Tampere) on suomalainen viulisti, musiikkipedagogi, kulttuuritoimitsija ja tietokirjailija.
Kaunisto opiskeli viulunsoittoa ensin Tampereen Konservatoriossa, mutta jatkoi opiskelemaan kahdeksantoistavuotiaana Pariisiin. Hänen opettajinaan ovat toimineet muun muassa Lontoon filharmonikoiden konserttimestari Howard Leyton-Brown (Max Rostalin ja Carl Fleischin koulukunta,) Pariisin oopperan supersolisti Maxime Tholance sekä Pariisin konservatorion musiikin professori Jacques Ghesthem.
Verna Kaunisto suoritti opintonsa Pariisissa parhain arvosanoin ja on toiminut useassa eurooppalaisessa orkesterissa viulistina. Kaunisto on kuitenkin keskittynyt työurallaan yhdistämään kulttuuritoimintaa ja musiikkikoulutusta sosiaaliseen kestävään kehitykseen ja olennaiseksi osaksi yhteiskuntaa. Näiden pyrkimysten puitteissa Kaunisto on toiminut mm. kotimaisen Tempo Sistema Finlandin toiminnanjohtajana ja ranskalaisen Passeurs d'Arts -yhdistysten pedagogisena johtajana. Toiminta on saanut vaikutteita muun muassa Gustavo Dudamelin kohtaamisista. Lisäksi Kaunisto on toiminut eurooppalaisen El Sistema Euroopan jäsenenä. Hänen koulutusmenetelmänsä nostettiin vuonna 2019 Pariisissa parhaiden uusien musiikkiopetusmenetelmien palkittujen kaartiin (Chambre syndicale des Editeurs de Musique de France, Prix de l´enseignement musical http://www.cemf.fr/lpem/les-nommes-edition-2019/  ).
Tällä hetkellä Verna Kaunisto toimii Les Jeunes Archets Vivaldin pedagogisena johtajana. (Perreux sur Marne ja Pariisi)
Kaunisto on Ranskan jousisoitinopettayhdistyksen jäsen.
Verna Kaunisto on kirjoittanut myös useita keittokirjoja, jotka on Suomessa julkaissut Gummerus Kustannus.
Verna Kaunisto on taiteilijoiden Pasi Kauniston  ja Irmeli Kauniston tytär sekä kirjailija Milja Kauniston sisar.
Kirjat

Edustuskeittiö, Linnan juhlista kodin kutsuille 2010
Reseptien aarteet - sukupolvelta toiselle 2014
Katusoittajan keittokirja 2015
Aiheesta muualla

Verna Kaunisto ja Gustavo Dudamel Passeurs d'Art'in tapahtumasivulla (Arkistoitu – Internet Archive)
Vihula

| Vihula vald |
| --- | --- |
 lippu:  vaakuna
 Vihula sijaitsi Länsi-Virumaalla.
 Koordinaatit: 59°34′00″N, 26°04′00″E 
Valtio:  Viro
Maakunta:  Länsi-Virumaa
Hallinto:  
 – Hallinnon tyyppi:  entinen kunta
Pinta-ala:  
 – Kokonaispinta-ala:  364,28 km²
Väkiluku (2010):  1 925
 – Väestötiheys:  5,3 as./km²
 
 www.vihula.ee 
Infobox OKVirheellinen NIMI-arvo: 
Vihula (saks. Viol) oli kunta Länsi-Virumaan maakunnassa, Virossa. Vuoden 2017 kuntauudistuksessa Vihulan ja Haljalan kunnat yhdistettiin uudeksi Haljalan kunnaksi.
Kunnan asukasluku oli 1 925 (2010), pinta-ala 364,28 neliökilometriä ja asukastiheys 5,3 asukasta neliökilometrillä. Se sijaitsi Länsi-Virumaan pohjoislaidalla rajoittuen Suomenlahteen.
Kunnassa oli rantaviivaa noin 100 kilometriä. Lahemaan kansallispuisto käsitti 60 % kunnan pinta-alasta, ja 70 % pinta-alasta oli metsää.
Vihulan alueella sijaitsivat Palmsen,  Sagadin ja Vihulan kartanot sekä Toolsen linnan rauniot. Altjan kylä on parhaiten säilynyt vanha rantakylä Lahemaan alueella.
Väestö

Vuoden 2011 väestönlaskennan mukaan Vihulan kunnassa oli 1 603 asukasta, joista 1 566 (97,7 %) oli virolaisia, 18 (1,1 %) venäläisiä ja 18 (1,1 %) muita kansallisuuksia.
Uzi

Uzi
Mini Uzi
Ylimpänä 16 tuuman piipulla varustettu, siviilimyyntiin valmistettu Uzi, kolmanneksi ylimpänä puutukilla varustettu Uzi konepistooli.
Uzi Pro
Uzi on toimintamekanismiltaan massasulkuinen, avoimelta lukolta auki kerta- ja sarjatulta ampuva konepistooli. Asetta on alkujaan valmistanut israelilainen Israel Military Industries (IMI), nykyisin Israel Weapon Industries (IWI), ja myöhemmin ainakin belgialainen FN Herstal (FN), valmistuslisenssittä kiinalainen Norinco ja kroatialainen RH-ALAN.
Uziel Gal suunnitteli Uzin pian Israelin valtion vuonna 1948 tapahtuneen itsenäistymisen jälkeen. Uzi hyväksyttiin Israelin puolustusvoimien käyttöön vuonna 1951, ja ensimmäisen kerran se oli taistelukäytössä vuonna 1956. Gal ei halunnut, että ase nimettäisiin hänen mukaansa, mutta hänen toivettaan ei kuitenkaan huomioitu.
Uzin runko on prässätty teräslevystä, ja aseessa on suhteellisen vähän osia.
Aseesta tehdään myös versioita .22 LR, .44 AE ja .45 ACP kaliipereissa. Uzin kaikista malleista on myös valmistettu siviilimyyntiin tarkoitettuja kertatulta ampuvia versioita sekä Israelissa ja Yhdysvalloissa että valmistuslisenssittä Kiinassa.
Uzia on myyty tähän päivään mennessä yhteensä kahden miljardin Yhdysvaltain dollarin edestä, ja sitä käyttävät tai ovat käyttäneet 90 maan sotilas- tai poliisivoimat.
Tekniset tiedot

Uzi / Mini Uzi / Micro Uzi
Valmistajat: Israeli Military Industries (nykyisin Israel Weapon Industries (IWI)), Fabrique Nationale (FN)
Pituus tukki auki: 650 mm / 600 mm / 486 mm
Pituus tukki taitettuna: 470 mm / 360 mm / 282 mm
Paino ilman lipasta: 3,5 kg / 2,65 kg / 2 kg
Piipun pituus: 260 mm / 197 mm / 134 mm
Kaliiperi: 9 mm Parabellum/Luger
Luodin lähtönopeus: 400 m/s / 375 m/s / 350 m/s
Tulinopeus:
UZI: 550 – 600 laukausta/min
Mini UZI: 950 laukausta/min avoimella lukolla, 1 700 ls/min suljetulla lukolla
Micro UZI: 1 700 ls/min suljetulla lukolla
20, 25 tai 32 patruunan tankolipas. 25 patruunan lippaan paino 200 g tyhjänä ja 500 g ladattuna.
Variaatiot

Mini Uzi, pienennetty versio perusmallista.
Micro Uzi
Para Micro Uzi, suunniteltu terrorismin vastaisille yksiköille.
Uzi Pro
Uzi Pistol, pistooliversio Micro Uzista.
MINI ERO, kroatialainen "Micro Uzi"
Aiheesta muualla

Valmistajan kotisivu
http://www.uzitalk.com/
http://www.israeli-weapons.com/weapons/small_arms/uzi/Uzi.html
Uzi
ERO[vanhentunut linkki]
Wikimedia Commonsissa on kuvia tai muita tiedostoja aiheesta .
Varasuunnitelma

| Varasuunnitelma> The Back-up Plan |
| --- | --- |

Ohjaaja:  Alan Poul
Käsikirjoittaja:  Kate Angelo
Tuottaja:   Todd Black  Jason Blumenthal  Steve Tisch 
Säveltäjä:  Stephen Trask
Kuvaaja:  Xavier Pérez Grobet
Leikkaaja:  Priscilla Nedd-Friendly
Pääosat:   Jennifer Lopez  Alex O'Loughlin 
Valmistustiedot
Valmistusmaa:  Yhdysvallat
Tuotantoyhtiö:   CBS Films  Escape Artists 
Levittäjä:  InterCom Netflix Columbia Pictures Sony Pictures Releasing Sony Pictures Motion Picture Group Sony Pictures Entertainment CBS Films
Ensi-ilta:   23. huhtikuuta 2010 (USA)  25. kesäkuuta 2010 (Suomi) 
Kesto:  106 min
Alkuperäiskieli:  englanti
Budjetti:  35 000 000 USD
Tuotto:  77 477 008 USD
Aiheesta muualla
IMDb 
Elonet
AllMovie
Infobox OKNimi-testi OK: 
Varasuunnitelma (The Back-up Plan, aikaisemmin tunnettu nimellä "Plan B") on romanttinen komedia, jonka pääosissa ovat Jennifer Lopez ja Alex O'Loughlin.
Elokuva julkaistiin Yhdysvalloissa 23. huhtikuuta 2010 ja sen ensi-ilta Suomessa oli 25. kesäkuuta 2010.
Roolit

| 0 | 1 | 2 |
| --- | --- | --- |
|  Jennifer Lopez  | … |  Zoe   |
|  Alex O'Loughlin  | … |  Stan   |
|  Danneel Harris  | … |  Olivia   |
|  Eric Christian Olsen  | … |  Clive   |
|  Anthony Anderson  | … |  Isä   |
|  Noureen DeWulf  | … |  Daphne   |
|  Michaela Watkins  | … |  Mona   |
|  Melissa McCarthy  | … |  Carol   |
|  Jennifer Elise Cox  | … |  Babyland Salesgirl   |
|  Tom Bosley  | … |  Arthur   |
|  Linda Lavin  | … |  Nana   |
Aiheesta muualla

Elokuvan kotisivu
Varnhemin luostari

Luostarin raunioita.
Varnhemin luostari on Ruotsissa nykyisen Skaran kunnan alueella sijainnut luostari. Se oli sistersiläisten käytössä ja on nykyään raunioina. Luostarin läheltä on arkeologisissa kaivauksissa löydetty 800-luvulta peräisin oleva kristillinen hautausmaa, jonka perusteella on päätelty kristinuskon levinneen alueelle sata vuotta aikaisemmin kuin oletettiin. Vuonna 1150 rakennettu Varnhemin luostarikirkko on edelleen käytössä.
Aiheesta muualla

Wikimedia Commonsissa on kuvia tai muita tiedostoja aiheesta .
Varnhem - Klosterstaden (Arkistoitu – Internet Archive) (ruotsiksi)
Skövde Nyheter: Populärt med guidad klostertur[vanhentunut linkki] (ruotsiksi)